Girl in Red

Մարի Ուլվեն Ռինգհեյմ (անգլ.՝ Marie Ulven Ringheim, փետրվարի 16, 1999(1999-02-16), Հորթեն, Վեստֆոլ, Նորվեգիա), որը նաև հայտնի է որպես Մարի Ուլվեն կամ girl in red (անգլ. թարգմանաբար՝ «կարմրազգեստ աղջիկ»), նորվեգացի ինդի փոփ երգչուհի և երգերի հեղինակ։ Նա հայտնի է այն բանով, որ երիտասարդ դեռահասներին գրավում է լեսբիական ռոմանտիկայի և հոգեկան առողջության մասին իր բեդրում (ննջարանային) փոփ օրհներգերով։ Նրա «I Wanna Be Your Girlfriend» սինգլը 150 միլիոն առցանց սթրիմներ է հավաքել և զբաղեցրել է Նյու Յորք Թայմսի «2018 թվականի 68 լավագույն երգեր» ցանկի 9-րդ հորիզոնականը։ 2018 թվականից ի վեր Ուլվենը ննջարանային ստուդիայից երկու մինի ալբոմ է թողարկել։ Spotify-ում նա ավելի քան 4 միլիոն ամսական սթրիմերներ է հավաքում։
Ուլվենը Paper ամսագրի կողմից քվիր իկոնա է անվանվել, իսկ Նյու Յորք Թայմսի կարծիքով նա ֆենոմեն է՝ կիթառային երաժշտության աշխարհի առավել խորաթափանց և հետաքրքիր երգչուհիներից և երգերի հեղինակներից մեկը։ Մարիի երաժշտությունը, որը ստեղծվում է իր ննջարանի հարմարավետությամբ, ավելի քան 150 միլիոն սթրիմներ է հավաքել 2019 թվականի հոկտեմբերի դրությամբ։ 2019 թվականից ի վեր Ուլվենը մասնակցել է երկու հյուսիսամերիկյան և երկու եվրոպական համերգային շրջագայությունների և հանդես է եկել այնպիսի փառատոններում, ինչպիսիք են Lowlands-ը, Rock en Seine-ը և Øyafestivalen-ը։ 2019 թվականին նա NME-ի կողմից անվանվել է The Great Escape-ի առավել գովազդված կատարողներից մեկը։


== Վաղ կյանք ==
Մարի Ուլվեն Ռինգհեյմը ծնվել է 1999 թվականի փետրվարի 16-ին Նորվեգիայի Հորտեն քաղաքում։ Նա մեծացել է քաղաքում իր քույրերի և ամուսնալուծված ծնողների հետ։ 2019 թվականի հոկտեմբերին Triple J-ի հետ հարցազրույցում երգչուհին բնութագրել է իր մանկությունը որպես «հանգիստ և ձանձրալի»։ Նրա մայրն աշխատում էր տեխնոլոգիաների հետ, իսկ հայրը ոստիկան էր։ Ուլվեմի տատիկը կարողանում էր կիթառ և դաշնամուր նվագել, սակայն նա մեծացել է առանց տանը երաժշտական գործիքներ ունենալու։ Նա ստացել է իր առաջին կիթառը 2012 թվականին պապիկի կողմից՝ որպես սուրբծննդյան նվեր, սակայն չի նվագել այն մինչև 2013 թվականին ֆինգերբորդինգի հանդեպ հետաքրքրությունը կորցնելը։ Նա շնորհակալություն է հայտնում իր պապիկին երաժշտության հանդեպ հետաքրքրություն առաջացնելու համար։ Ավագ դպրոցում սովորելու ընթացքում Ուլվենը հետաքրքրված է եղել ուսուցիչ դառնալու ցանկությամբ, նախքան 14 տարեկանում կիթառին և երգեր գրելուն ծանոթանալը։ Նա ինքնուրույն սովորել է դաշնամուր և կիթառ նվագել, ինչպես նաև զբաղվել երաժշտության արտադրությամբ իր ննջարանից։ Ուլվենը սկսել է նորվեգական երաժշտություն գրել և թողարկել ու պլանավորել է երաժշտություն սովորել, սակայն երբեք չի մտածել, որ կարող է երաժիշտ դառնալ։


== Անձնական կյանք ==
Ուլվենի գործունեությունը ներկայումս ծավալվում է Օսլոյի Գրյուներլոկա շրջանում։ Նա բացահայտ լեսբուհի է։ Մարին սովորել է երաժշտություն արտադրել և երգեր գրել Օսլոյի արվեստի, հաղորդակցության և տեխնոլոգիաների Ուեսթերդալս դպրոցում (անգլ.՝ Westerdals Oslo School of Arts, Communication and Technology)։


== Սկավառակագրություն ==


=== Ստուդիական ալբոմներ ===


=== Սինգլների հավաքածուներ ===


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես համատեղ արտիստ ====


== Մրցանակներ և պարգևներ ==


== Շրջագայություններ ==
Հեդլայն

The World in Red Tour (2019)Աջակցող

Fall Tour (2018) (Clairo)
The Sunset Shows (2018–19) (Քոնան Գրեյ)


== Ծանոթագրություններ ==


== Արտաքին հղումներ ==
Պաշտոնական կայք
girl in red-ի սկավառակագրությունը Discogs-ում
girl in red-ն Ինստագրամում
girl in red-ը Թվիթթերում